***Fedőlap***

**Az előterjesztés közgyűlés elé kerül**

**Az előterjesztés tárgyalásának napja: 2016. február 18.**

**Javaslat az Intercisa Múzeum kiállításokra vonatkozó, előirányzat-növeléssel járó kérelmének elbírálására**

**Előadók:** az oktatási, kulturális, ifjúsági és sportbizottság elnöke

 a pénzügyi bizottság elnöke

 a gazdasági és területfejlesztési bizottság elnöke

**Előkészítő:** dr. László Borbála, igazgató

Bokor Zsuzsanna kulturális ügyintéző

**Meghívott:** Farkas Lajos, az Intercisa Múzeum igazgatója

**Véleményező bizottságok:**

oktatási, kulturális, ifjúsági és sport bizottság 2016.02.16.

pénzügyi bizottság 2016.02.16.

gazdasági és területfejlesztési bizottság 2016.02.16.

**A napirendi pont rövid tartalma:** Az Intercisa Múzeum ebben az évben két nagy horderejű, nemzetközi kiállítást szervez, a szerb királyi ékszerekről, ill. a katyni vérengzésről. Az igazgató az intézmény előirányzatának megnövelését kéri 2 M Ft-tal, utólagos elszámolással.

**A napirendi pont előkészítőinek adatai:**

Osztály neve: Jogi és Szervezési Igazgatóság

 Jogi, Szervezési és Intézményigazgatási Osztály

Ügyintéző neve: Bokor Zsuzsanna

E-mail címe: bokor@pmh.dunanet.hu

Telefonszáma: 06-25/544-151

Iktatószám: 5221-2/2016

Előkészítő aláírása: Bokor Zsuzsanna sk.

Igazgató / Osztályvezető aláírása: dr. László Borbála sk.

**A törvényességi ellenőrzésre vonatkozó adatok:**

Törvényességi ellenőrzést végző személy: dr. Horváth Petra sk.

Leadás dátuma: 2016.02.04.

Ellenőrzés dátuma: 2016.02.04.

Törvényességi észrevétel: van/nincs

Amennyiben van:

Az elfogadáshoz szükséges szavazati arány: egyszerű / minősített

A tárgyalás módja: Nyílt ülés

Egyéb megjegyzések: *A költségvetési rendeletről szóló napirend után tárgyalható. Bokor*

*L. Dudás Pálné 2015.02.05.*

**JAVASLAT**

 **az Intercisa Múzeum kiállításokra vonatkozó, előirányzat-növeléssel járó kérelmének elbírálására**

**Tisztelt Közgyűlés!**

Farkas Lajos, az Intercisa Múzeum igazgatója kérelmet nyújtott be Dunaújváros polgármesteréhez: ebben az évben két nagy horderejű, nemzetközi kiállítást szerveznek, egyiket a szerb királyi ékszerekről, ill. a másikat a katyńi vérengzésről. (A katyńi vérengzést az SZKP Központi Bizottsága 1940. március 5-én hozott döntése alapján hajtották végre a Szovjetunió területén lévő hadifogolytáborokban raboskodó lengyel tisztek és főtisztek ellen. Az áldozatok számát a különböző becslések 15 és 22 ezer fő közé teszik.) Ezt a kiállítást márciusban nyitják meg.

 Az igazgató az intézmény előirányzatának megnövelését kéri 2 M Ft-tal, amit kimondottan ezekkel a kiállításokkal kapcsolatos költségekre fordítanának, amennyiben valamelyik kiállítás elmaradna, akkor nem használják fel a teljes összeget.

Ez úgy oldható meg, hogy az intézmény az összeget elkülönítetten kezeli, és a felhasználásáról szakmai beszámolót és pénzügyi összesítést küld a polgármesternek, ami az önkormányzat az SZMSZ-ében a támogatások elszámolására vonatkozó eljárásrend szerint kerül elfogadásra, azaz a gazdasági és területfejlesztési bizottság, és az oktatási, kulturális, ifjúsági és sportbizottság véleményének kikérésével, polgármesteri határozattal.

Támogató döntés esetén az intézményi előirányzat megnövelésének forrása a 2016. évi költségvetési rendelet 5.b. melléklet „Intézményi tartalék” sora lehet.

Az előterjesztést az oktatási, kulturális, ifjúsági és sportbizottság, a pénzügyi bizottság, valamint a gazdasági és területfejlesztési bizottság a közgyűlési előterjesztések postázása után tárgyalta, a bizottsági vélemények ismertetésére a közgyűlés ülésén, szóban kerül sor.

A fentiek alapján alternatív határozati javaslatot terjesztünk be, amelyből az „A” változat támogató, a „B” változat elutasító:

**„A” változat**

**HATÁROZATI JAVASLAT**

**Dunaújváros Megyei Jogú Város Közgyűlésének**

**…/2016.(II.18.) határozata**

 **az Intercisa Múzeum kiállításokra vonatkozó, előirányzat-növeléssel járó kérelmének elbírálásáról**

1. Dunaújváros Megyei Jogú Város Közgyűlése az Intercisa Múzeum önkormányzati támogatását 2.000.000,- Ft-tal megemeli a tárgyévben tervezett szerb királyi ékszereket, ill. a katyńi vérengzést bemutató múzeumi kiállítások rendezése érdekében, a 2016. évi költségvetési rendelet 5. b melléklet „Intézményi tartalék” sor terhére, azzal, hogy az intézmény ezt az összeget elkülönítetten köteles kezelni, és felhasználásáról 2016. december 31-éig köteles szakmai beszámolót és pénzügyi összesítést küldeni a polgármesternek, ami az önkormányzat SZMSZ-ében a támogatások elszámolására vonatkozó eljárásrend szerint kerül elfogadásra.

 Felelős: a határozat közléséért:

 - a polgármester

 a határozat közlésében való közreműködésért:

 - a jogi és szervezési igazgató

 a határozat végrehajtásáért:

 - az Intercisa Múzeum igazgatója

 Határidő: a határozat közlésére 2016. február 29.

 a határozat végrehajtására: 2016. december 30.

3. Dunaújváros Megyei Jogú Város Közgyűlése utasítja a jegyzőt, hogy az 1. pontban elhatározottakat a 2016. évi költségvetési rendelet következő módosítása során vegye figyelembe.

Felelős:  - a költségvetés módosításáért:

 a jegyző

 - a költségvetés módosításában való közreműködésért:

 az adó, költségvetési és pénzügyi osztály vezetője

Határidő: a 2016. évi költségvetés módosításának időpontja

**„B” változat**

**HATÁROZATI JAVASLAT**

**Dunaújváros Megyei Jogú Város Közgyűlésének**

**…/2016.(II.18.) határozata**

 **az Intercisa Múzeum kiállításokra vonatkozó, előirányzat-növeléssel járó kérelmének elbírálásáról**

1. Dunaújváros Megyei Jogú Város Közgyűlése az Intercisa Múzeum igazgatójának a tervezett szerb királyi ékszereket, ill. a katyńi vérengzést bemutató múzeumi kiállítások rendezési költsége érdekében benyújtott kérelméről úgy dönt, hogy nem növeli meg az intézmény önkormányzati támogatását.

 Felelős: a határozat közléséért:

 - a polgármester

 a határozat közlésében való közreműködésért:

 - a jogi és szervezési igazgató

 Határidő: 2016. február 29.

Dunaújváros, 2016. február 18.

 **Sztankovics László s.k. Pintér Attila s.k.**

 **az oktatási, kulturális, ifjúsági a pénzügyi bizottság**

  **bizottság elnöke elnöke**

 **Hingyi László s.k.**

 **a gazdasági és területfejlesztési**

 **bizottság elnöke**